CELEX: 32009D0355
Language: lv
Date: 2009-04-28 00:00:00
Title: 2009/355/EK: Komisijas Lēmums ( 2009. gada 28. aprīlis ), ar ko atbilstīgi Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū tomātu likopēna oleosveķus (izziņots ar dokumenta numuru C(2009) 3036)

30.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 109/47
            
         
      KOMISIJAS LĒMUMS
   
   (2009. gada 28. aprīlis),
   ar ko atbilstīgi Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū tomātu likopēna oleosveķus
   (izziņots ar dokumenta numuru C(2009) 3036)
   (Autentisks ir tikai teksts angļu valodā)
   (2009/355/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Ottaway & Associates Ltd. 2004. gada 7. septembrī uzņēmuma LycoRed vārdā Apvienotās Karalistes kompetentajām iestādēm iesniedza pieprasījumu par tomātu likopēna oleosveķu kā jaunas pārtikas produktu sastāvdaļas laišanu tirgū; Apvienotās Karalistes kompetentā pārtikas novērtēšanas iestāde 2005. gada 30. jūnijā sagatavoja sākotnējo novērtējuma ziņojumu, kurā tā secināja, ka var piekrist tomātu likopēna oleosveķu izmantošanai ierosinātajā pārtikas produktu klāstā.
            
         
               (2)
            
            
               Komisija 2005. gada 9. augustā visām dalībvalstīm nosūtīja sākotnējo novērtējuma ziņojumu.
            
         
               (3)
            
            
               Regulas (EK) Nr. 258/97 6. panta 4. punktā noteiktajā 60 dienu laikposmā tika izvirzīti pamatoti iebildumi pret produkta tirdzniecību saskaņā ar minēto noteikumu; tāpēc 2006. gada 13. septembrī notika apspriešanās ar Eiropas Pārtikas nekaitīguma iestādi (EPNI), un 2008. gada 24. aprīlī tā sagatavoja atzinumu.
            
         
               (4)
            
            
               Minētajā atzinumā EPNI secināja, ka likopēnu var droši izmantot kā pārtikas produktu sastāvdaļu ierosinātajā izmantošanās veidā; tomēr EPNI secināja, ka likopēna vidējais lietotājs patērēs likopēnu mazākā daudzumā par pieļaujamo dienas devu (PDD), bet daži likopēna lietotāji var pārsniegt PDD.
            
         
               (5)
            
            
               Tostarp pēc citiem pieprasījumiem attiecībā uz citiem likopēna kā jaunas pārtikas produktu sastāvdaļas izmantošanas veidiem EPNI nonāca pie tiem pašiem secinājumiem; tāpēc šķiet lietderīgi izveidot tādu pārtikas produktu sarakstu, kuriem atļauts pievienot likopēnu.
            
         
               (6)
            
            
               Tāpēc šķiet lietderīgi vairākus gadus pēc atļaujas piešķiršanas vākt datus par devām, lai, ņemot vērā visu turpmāko informāciju par likopēna un tā patēriņa nekaitīgumu, pārskatītu šo atļauju. Īpaša uzmanība jāpievērš datu vākšanai par likopēna daudzumu sausajās brokastīs. Tomēr šī prasība saskaņā ar šo lēmumu attiecas uz likopēna kā jaunas pārtikas produktu sastāvdaļas izmantošanu, nevis uz likopēna kā tādas pārtikas krāsvielas izmantošanu, uz ko attiecas Padomes 1988. gada 21. decembra Direktīva 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēku uzturā (2).
            
         
               (7)
            
            
               Pamatojoties uz zinātnisko novērtējumu, konstatēts, ka tomātu likopēna oleosveķi atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Tomātu likopēna oleosveķus, turpmāk “produkts”, kā aprakstīts I pielikumā, var laist Kopienas tirgū kā jaunu pārtikas produktu sastāvdaļu, kas izmantojama II pielikumā norādītajos pārtikas produktos.
   2. pants
   Ar šo lēmumu atļautās jaunās pārtikas produktu sastāvdaļas nosaukums uz to saturoša pārtikas produkta etiķetes ir “tomātu likopēna oleosveķi”.
   3. pants
   Uzņēmums LycoRed izveido uzraudzības programmu, ko īsteno, laižot produktu tirgū. Šajā programmā iekļauj informāciju par likopēna izmantošanas daudzumu pārtikas produktos, kā norādīts III pielikumā.
   Savāktos datus dara pieejamus Komisijai un dalībvalstīm atbilstoši III pielikumā paredzētajam periodiskumam.
   Ņemot vērā jauno informāciju un EPNI ziņojumu, vēlākais 2014. gadā pārskata tomātu likopēna oleosveķu kā pārtikas produktu sastāvdaļas izmantošanu.
   4. pants
   Šis lēmums ir adresēts LycoRed Ltd., Hebron Rd., Industrial Zone, Beer Sheva 84102, Izraēla.
   
      Briselē, 2009. gada 28. aprīlī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 43, 14.2.1997., 1. lpp.
   
      (2)  OV L 40, 11.2.1989., 27. lpp.
   
      I PIELIKUMS
      
         Tomātu likopēna oleosveķu specifikācijas
      
      APRAKSTS
      Tomātu likopēna oleosveķus iegūst no nobriedušiem tomātiem (Lycopersicon esculentum), ekstrahējot ar šķīdinātāju un pēc tam atdalot šķīdinātāju. Tas ir sarkans līdz tumši brūns viskozs, dzidrs šķīdums.
      SASTĀVS
      
                  Kopā likopēns
               
               
                  5 līdz 15 %
               
            
                  No tā trans-likopēns
               
               
                  90–95 %
               
            
                  Kopā karotinoīdi (izsakot likopēna veidā)
               
               
                  6,5–16,5 %
               
            
                  Citi karotinoīdi
               
               
                  1,75 %
               
            
                  (fitoēns/fitofluēns/beta-karotīns)
               
               
                  (0,5 līdz 0,75/0,4 līdz 0,65/0,2 līdz 0,35 %)
               
            
                  Kopā tokoferoli
               
               
                  1,5 līdz 3,0 %
               
            
                  Nepārziepjojamās vielas
               
               
                  13 līdz 20 %
               
            
                  Kopā taukskābes
               
               
                  60 līdz 75 %
               
            
                  Ūdens (Karls Fišers)
               
               
                  Ne vairāk kā 0,5 %
               
            
   
      II PIELIKUMS
      To pārtikas produktu saraksts, kuriem var pievienot “tomātu likopēna oleosveķus”
      
                  Pārtikas kategorija
               
               
                  Maksimāli pieļaujamais likopēna daudzums
               
            
                  Augļu/dārzeņu sulas dzērieni (ieskaitot koncentrātus)
               
               
                  2,5 mg/100 g
               
            
                  Dzērieni, kas paredzēti intensīvas muskuļu piepūles gadījumos, jo īpaši sportistiem
               
               
                  2,5 mg/100 g
               
            
                  Pārtikas produkti ar ierobežotu enerģētisko vērtību svara samazināšanas diētām
               
               
                  8 mg/ēdienreizes aizvietotājs
               
            
                  Sausās brokastis
               
               
                  5 mg/100 g
               
            
                  Tauki un mērces
               
               
                  10 mg/100 g
               
            
                  Zupas, izņemot tomātu zupu
               
               
                  1 mg/100 g
               
            
                  Maize (ieskaitot sausmaizītes)
               
               
                  3 mg/100 g
               
            
                  Īpaša medicīniska nolūka diētiski pārtikas produkti
               
               
                  Atbilstoši konkrētajām uztura prasībām
               
            
   
      III PIELIKUMS
      
         Tomātu likopēna oleosveķu uzraudzība pēc laišanas tirgū
      
      VĀCAMĀ INFORMĀCIJA
      Tomātu likopēna oleosveķu daudzums, izteikts kā likopēns, ko LycoRed piegādā klientiem, lai tie ražotu gala pārtikas produktus, kas jālaiž tirgū Eiropas Savienībā.
      Rezultāti, kas iegūti, meklējot datu bāzēs informāciju par likopēnu saturošu pārtikas produktu laišanu tirgū, tostarp piedevas daudzums un porcijas lielums katram tirgū laistam pārtikas produktam dalībvalstu dalījumā.
      INFORMĀCIJAS SNIEGŠANA
      Iepriekš minēto informāciju sniedz Eiropas Komisijai ik gadu par 2009. līdz 2012. gadu. Pirmo reizi sniedz informāciju 2010. gada 31. oktobrī par informācijas sniegšanas periodu no 2009. gada 1. jūlija līdz 2010. gada 30. jūnijam; pēc tam par tādu pašu gada informācijas sniegšanas periodu turpmākajiem diviem gadiem.
      PAPILDU INFORMĀCIJA
      Vajadzības gadījumā un ja LycoRed pieejama, jāsniedz tāda paša informācija par likopēna devām, ko izmanto kā pārtikas krāsvielu vai uztura bagātinātāju sastāvdaļu.
      
         LycoRed sniedz jaunu zinātnisku informāciju (ja pieejama) attiecībā uz likopēna maksimāli pieļaujamās nekaitīgās devas līmeņa pārskatīšanu.
      LIKOPĒNA DEVAS LĪMEŅA NOVĒRTĒJUMS
      Pamatojoties uz iepriekš minēto savākto un sniegto informāciju, LycoRed atkārtoti veic devas novērtējumu.
      PĀRSKATĪŠANA
      Komisija 2013. gadā apspriežas ar EPNI, lai pārskatītu nozares sniegto informāciju.